**এবার গ্যাংস্টার চরিত্রে মোশাররফ করিম**

জনপ্রিয় অভিনেতা মোশাররফ করিম। দেশের সীমানা পেরিয়ে কলকাতায়ও তিনি মুগ্ধতা ছড়াচ্ছেন। অভিনয়ের খাতিরে অনেক চরিত্রই করেছেন এ অভিনেতা।

এবার বড় পর্দায় হাজির হচ্ছেন কুখ্যাত গ্যাংস্টারের ভূমিকায়। নব্বই দশকের শেষের দিকে ভারতের হুগলি জেলায় উত্থান ঘটে হুব্বা শ্যামল নামক এক গ্যাংস্টারের।

একনামে সবাই তাকে চিনতো হুগলির দাউদ ইবাহিম হিসেবে। তার জীবনকে কেন্দ্র করেই নতুন সিনেমা তৈরি করেছেন পরিচালক ব্রাত্য বসু। সিনেমার নাম ‘হুব্বা’।

এ ‘হুব্বা’র ভুমিকায় দেখা যাবে মোশাররফ করিমকে।